CELEX: 32016D2324
Language: lt
Date: 1482105600000
Title: 2016 m. gruodžio 19 d. Komisijos įgyvendinimo sprendimas (ES) 2016/2324 dėl pranešimo apie planuojamą laivo perdirbimo pradžią, kurį reikalaujama pateikti pagal Europos Parlamento ir Tarybos reglamentą (ES) Nr. 1257/2013 dėl laivų perdirbimo, formos (Tekstas svarbus EEE )

20.12.2016   
               
               
                  LT
               
               
                  Europos Sąjungos oficialusis leidinys
               
               
                  L 345/129
               
            KOMISIJOS ĮGYVENDINIMO SPRENDIMAS (ES) 2016/2324
      2016 m. gruodžio 19 d.
      dėl pranešimo apie planuojamą laivo perdirbimo pradžią, kurį reikalaujama pateikti pagal Europos Parlamento ir Tarybos reglamentą (ES) Nr. 1257/2013 dėl laivų perdirbimo, formos
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. lapkričio 20 d. Europos Parlamento ir Tarybos reglamentą (ES) Nr. 1257/2013 dėl laivų perdirbimo, kuriuo iš dalies keičiami Reglamentas (EB) Nr. 1013/2006 ir Direktyva 2009/16/EB (1), ypač į jo 13 straipsnio 3 dalies a punktą,
      kadangi:
      
                  (1)
               
               
                  Reglamente (ES) Nr. 1257/2013 nustatyti laivų perdirbimo bendrovėms, laivų perdirbimo kompleksams ir tų kompleksų operatoriams taikomi reikalavimai, susiję su laivų, plaukiojančių su vienos iš Sąjungos valstybių narių vėliava, perdirbimu;
               
            
                  (2)
               
               
                  pagal Reglamento (ES) Nr. 1257/2013 13 straipsnio 2 dalies b punktą laivų perdirbimo komplekso operatorius turi administracijai pranešti, kad laivų perdirbimo kompleksas yra visiškai pasirengęs pradėti laivo perdirbimą. Pranešimų forma turi derėti su 2009 m. gegužės 15 d. Honkonge priimtos Tarptautinės konvencijos dėl saugaus ir aplinką tausojančio laivų perdirbimo (Honkongo konvencijos) 6 priedėliu;
               
            
                  (3)
               
               
                  pagal Reglamento (ES) Nr. 1257/2013 3 straipsnio 6 dalį terminas „laivų perdirbimas“ žymi veiklą, kurios metu laivai visiškai arba iš dalies išmontuojami. Todėl iš dalies išmontuojant laivą turi būti pateiktas pranešimas apie planuojamą laivo perdirbimo pradžią. Pranešimo apie planuojamą laivo perdirbimo pradžią forma yra skirta vienam laivų perdirbimo kompleksui. Jei vienas laivas išmontuojamas keliuose kompleksuose, iš kiekvieno procese dalyvaujančio komplekso reikalaujama pateikti atskirą pranešimą apie planuojamą laivo perdirbimo pradžią;
               
            
                  (4)
               
               
                  šiame sprendime numatytos priemonės atitinka pagal Reglamento (ES) Nr. 1257/2013 25 straipsnį įsteigto Laivų perdirbimo reglamento komiteto nuomonę,
               
            PRIĖMĖ ŠĮ SPRENDIMĄ:
      1 straipsnis
      Pranešimų apie planuojamą laivo perdirbimo pradžią, kuriuos reikalaujama pateikti pagal Reglamento (ES) Nr. 1257/2013 13 straipsnio 2 dalies b punktą, forma atitinka šio sprendimo priede nustatytą formą.
      2 straipsnis
      Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Priimta Briuselyje 2016 m. gruodžio 19 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 330, 2013 12 10, p. 1.
      
         PRIEDAS
         
            
         Tekstas paveikslėlio
         
            PRANEŠIMAS APIE PLANUOJAMĄ LAIVO PERDIRBIMO PRADŽIĄ
            pagal Europos Parlamento ir Tarybos reglamentą (ES) Nr. 1257/2013 dėl laivų perdirbimo
            ,
            (Laivų perdirbimo komplekso pavadinimas)
            esantis ,
            (Tikslus laivų perdirbimo komplekso adresas)
            įtrauktas į Europinį sąrašą, sudarytą pagal Reglamentą (ES) Nr. 1257/2013 dėl laivų perdirbimo,
            praneša, kad laivų perdirbimo kompleksas yra visiškai pasirengęs pradėti laivo perdirbimą.
            (TJO numeris)
            Paruošimo perdirbti sertifikatas pagal valdžios institucijos
            (Valstybės pavadinimas)
            įgaliojimus išduotas
            (Visas pagal Reglamento (ES) Nr. 1257/2013 nuostatas įgalioto asmens vardas ir pavardė arba įgaliotos organizacijos pavadinimas)
            (mmmm mm dd)
            (Išdavimo data).
            (Laivų perdirbimo komplekso operatoriaus arba įgaliotojo atstovo parašas)